ANEXA Nr. 1    
Beneficiar/Proiectant/Consultant  . . . . . . . . . .  
Nr. . . . . . . . . . ./ . . . . . . . . . .





TEMĂ DE PROIECTARE

Construire și dotare Centru Medical în Comuna Crucea , Județul Constanta

la Contractul de proiectare
Nr.  din ......2021







1. Informaţii generale,
1.1. Denumirea obiectivului de investiţii,
1.2. Ordonator principal de credite/investitor, 
1.3. Ordonator de credite (secundar, terţiar),
1.4. Beneficiarul investiţiei,
1.5. Elaboratorul temei de proiectare,
2. Date de identificare a obiectivului de investiţii, 
2.1. Informaţii privind regimul juridic, economic şi tehnic al terenului şi/sau al construcţiei existente, documentaţie cadastrală,
2.2. Particularităţi ale amplasamentului/amplasamentelor propus/propuse pentru realizarea obiectivului de investiţii, după caz,
2.3. Descrierea succintă a obiectivului de investiţii propus din punct de vedere tehnic şi funcţional, 
2.4. Cadrul legislativ aplicabil şi impunerile ce rezultă din aplicarea acestuia,
3. Continutul documentatiei si termene de predare
3.1 Documente/ Documentatii care stau la baza serviciilor de proiectare in prezentul contract
3.2 Faza de proiectare solicitata prin prezenta Tema de Proiectare
3.3 Durata de realizare a investitiei si etapele principale 
3.4 Documentatii de proiectare care nu sunt incluse in prezentul contract
3.5 Predarea Documentatiilor tehnice catre Beneficiar


1. Informaţii generale 
1.1. Denumirea obiectivului de investiţii: Construire și dotare Centru Medical în Comuna Crucea , Județul Constanta


1.2. Ordonator principal de credite/investitor: U.A.T. Comuna Crucea

1.3. Ordonator de credite (secundar, terţiar): U.A.T. Comuna Crucea

1.4. Beneficiarul investiţiei: U.A.T. Comuna Crucea 
1.5. Elaboratorul temei de proiectare: S.C. Embryo Projects S.R.L.
2. Date de identificare a obiectivului de investiţii

2.1. Informaţii privind regimul juridic, economic şi tehnic al terenului
	Terenul se afla in intravilanul Comunei Crucea, Județul Constanta.

2.2. Particularităţi ale amplasamentului 
	Situat în zona centrala a localitatii Crucea, terenul cu o suprafață de 1011 mp nu are diferențe de nivel semnificative și este de formă poligonală.

	Terenul are urmatoarele vecinătăți:
		- la nord - proprietate comuna Crucea
		- la sud – Strada Teiului
		- la vest – proprietate comuna Crucea
		- la est – strada Constantei

	Accesul pe lot, atât pietonal cât și carosabil se face de atat din str. Constantei, cat si din str. Teiului.
	Nu exista surse de poluare.
În prezent pe teren se afla o constructie de 443 mp, amprenta la sol.
	Imobilul nu se afla in lista monumentelor sau in zona protejata.

2.3. Descrierea succintă a obiectivului de investiţii propus din punct de vedere tehnic şi funcţional:

Situatia existenta

Suprafata teren – 1011 mp
	


Situația propusă

Repartizare pe obiecte

Ob. 1 - Construire Centru Medical			
Ob. 2 - Platforma Ghenă Ecologică		
Ob. 3 - Împrejmuire 
Ob. 4 – Amenajare teren 
Ob. 5- Amenajari pentru protectia mediului
Ob. 6- Bazin vidanjabil ecologic
Ob. 7 –Demolare constructie existenta corp C1

Arhitectură
	
Se propune realizarea unei construcții cu funcțiunea de Centru medical, în acest moment, Comuna Crucea nedeținând un spațiu adecvat desfasurarii de servicii medicale de mica importanta. Pe lângă realizarea de spații specifice funcțiunii de Centru medical– cabinet medicale individuale si spatiu de tratamente , se propune și realizarea unei farmacii.

Suprafața totală construită propusă va fi de aproximativ 280 mp
Suprafața totală desfășurată propusă va fi de aproximativ - 600 mp
POT propus – 27.6%
CUT propus – 0.5

Lucrările de construcții care se vor executa conform serviciilor de proiectare din prezentul contract și care vor fi conținute în faza de proiectare Studiu de Fezabilitate – Proiect Complex, sunt următoarele:

Ob. 1 - Corp C1 – Centru Medical
· Construcția va avea regimul de înălțime P+1E.
· Spațiile interioare vor fi distribuite după cum urmează:
· Parter
· Farmacie
· Grupuri sanitare si vestiare.
· 2 cabinete medicale individuale cu spatii anexe
· Spații tehnice, centrală termică, si depozitari 
· Etaj
· Cabinet medical tratamente
· 2 camere de tratament ( regim de zi)
· Birou
· Vestibule
· Spalatorie
· Depozitari, spatii anexe, grupuri sanitare

Închideri exterioare și compartimentări interioare
Sistemul constructiv va fi de tip cadre cu fundații, centuri și planșee din beton armat. Pereții exteriori ai construcției vor fi de tip zidărie din cărămidă cu goluri de tip GVP, 30 cm grosime.
Pereții exteriori vor fi finisați cu termosistem, sistem de fațadă ventilată și perete cortină.
Compartimentările interioare vor fi realizate din zidărie din caramidă cu goluri de tip GVP 30, respectiv 15 cm grosime și din plăci gips-carton pe structură metalică.
Construcția va fi prevazută cu trotuar de gardă din beton prefabricate.

	
Ob. 2 - Platformă Ghenă Ecologică	
	
Platforma pentru ghena ecologică se propune pe latura nord a incintei. Platforma va fi înconjurată pe două laturi de un gard viu și va avea atât acces pietonal, cât și acces auto pentru accesul mașinii de salubritate.
Descrierea funcțională - Au fost prevazute trei zone: împrejmuire pubele, plaformă pentru manevrarea pubelelor și platformă de spălare. Spaţiul de depozitare se găseşte la cota +0,30 m faţă de cota terenului. Înălţimea maximă este la 1,50 m.
Sistemul constructiv și materiale de construcții folosite - Sistemul constructiv este din zidărie din cărămidă de 25 cm grosime cu sâmburi și centuri din beton armat, placa din beton armat.

Ob. 3 - Împrejmuire incintă

· Împrejmuirea de pe limitele de proprietate de pe laturile de vest si de nord se va reface în limita posibilitatilor.
· Către cele două străzi adiacenteterenul nu va fi împrejmuit iar amenajarea va sugera continuarea spațiului public.


Ob. 4 – Amenajare  incintă


· Incinta se va amenaja în întregime, respectiv se vor amenaja suprafețe carosabile, suprafețele aleilor pietonale (pavele beton), spații verzi .
· În incinta se vor monta urmatoarele dotări exterioare:
· Bănci pentru exterior. Bancile vor fi poziționate în zonele indicate în planul de situație, respectiv în zone de recreere și odihnă.
· Suport stradal pentru biciclete. Amplasament – la acesul principal în incintă și la accesul secundar din drumul comunal. 
· Coșuri de gunoi pentru exterior. Amplasate în mod unitar în zonele des frecventate ale incintei. 


Ob. 5 – Amenajari pentru protectia mediului
Se vor monta rulouri de gazon si arbori. 

Ob. 6- Bazin vidanjabil ecologic

Ob. 7 –Demolare constructie existenta corp C1
Pe teren se afla o cladire C1 cu functiunea de internat, in stare avansata de degradare, cladire ce urmeaza a fi desfiintata. 

Structura

Corpul de clădire propus va avea structura de rezistență realizată din cadre de beton armat turnate monolit. Planșeele de peste parter și etaj sunt din beton armat. 
Infrastructură va fi realizata din fundații continue din beton armat. 
Suprastructura va fi realizată din stâlpi de beton armat cu latura minimă de 30cm și grinzi de beton armat rezemate pe stâlpi așezate pe cele două directii principale, grinzi ce au secţiunea transversală de 30 x 45cm. Placa planșeului va avea grosimea de 15cm.

Instalații sanitare și de stingere a incendiilor

Alimentare cu apă potabilă
Alimentarea cu apă rece a clădirii se va asigura de la rețeaua de apă potabilă a localității. În cazul în care rețeaua de apă nu poate asigura parametrii necesari consumatorilor, se va prevedea o gospodărie de apă potabilă.
Canalizare menajeră
Apele uzate menajere vor fi colectate și trimise la bazinul vidanjabil, parte a prezentului proiect.
Canalizare pluvială
Apele pluviale vor fi date la teren.
Instalații termice
La determinarea necesarului termic se va avea în vedere asigurarea temperaturilor interioare convenționale stabilite de SR 1907 -2/97, în funcție de destinația încăperilor, pentru temperatura exterioară de -15 grd.C, corespunzatoare zonei climatice.
Construcția va fi prevăzută cu cameră pentru centrala termică cu acces direct din exterior conform normativelor în vigoare. Centrala termică va funcționa cu combustibil solid.
Pentru a se asigura confortul termic interior se vor monta radiatoare în fiecare încăpere.

Instalații electrice
Alimentarea cu energie electrică se va face din rețeaua locală prin intermediul unei firide de branșament amplasată pe perete, alipită de clădire.
Cladirea va dispune de un tablou electric principal de distributie TPD de la care se va distribui energia electrică către toate celelalte tablouri electrice din clădire .

Instalații curenți slabi
Cladirea va dispune de iluminat de siguranta pentru marcare evacuare. Alimentarea cu energie electrică a unui astfel de iluminat făcându-se din circuite dedicate, cu corpuri de iluminat cu acumulator inclus, permițând astfel ca la întreruperea energiei electrice să poată fi facută evacuarea clădirii fără probleme.


e) durata minimă de funcţionare, apreciată corespunzător destinaţiei/funcţiunilor propuse; 49 de ani

3. Conținutul documentației și termene de predare

3.1 Documente/ Documentații care stau la baza serviciilor de proiectare în prezentul contract
Beneficiarul va pune la dispoziția Proiectantului General următoarele documente:
Studiul topografic - în format editabil – pentru editarea planului de situație al incintei, care, conform legistaltiei în vigoare, trebuie să aibă ca suport ridicarea topografică a terenului. 
Planul de încadrare în teritoriu și planul de situație pe suport topografic, cadastru, vizate de OCPI. 

3.2 Faza de proiectare solicitata prin prezenta Tema de Proiectare
Studiu de Fezabilitate – Proiect complex.
Documentatia se va realiza conform HG 907 din 29.12.2016 si legislatiei in domeniu in vigoare.

3.3 Durata de realizare a investiției și etapele principale 
Conform graficului Gantt. 

3.4 Documentații de proiectare care nu sunt incluse în prezentul contract
Nu fac obiectul prezentului contract:
	Studiul topografic 
	Studiul hidrotehnic
	D.T.A.C.
	P.T.
	D.E.
	Proiect organizare de șantier

3.5 Predarea Documentațiilor tehnice către Beneficiar

Documentatia Studiu de Fezabilitate – Proiect complex va fi predată către Beneficiar astfel:
	În 3 (trei) exemplare, pe suport de hârtie, piese scrise și desenate.
	În format electronic.
	Predarea se va face la sediul Beneficiarului și va fi însoțită de un proces verbal de predare-primire a documentațiilor, semnat de ambele părți.   

Prezenta Tema de Proiectare, Anexa 1 la contract, s-a încheiat astăzi,. 11.2021, în 2 (două) exemplare originale


Aprob Beneficiar,						U.A.T. COMUNA CRUCEA

Întocmit Beneficiar/Proiectant/Consultant, 			S.C. EMBRYO PROJECTS S.R.L.

Luat la cunoştinţă Investitor, . . . . . . . . . . . . . . . . . . . . . . . . . (numele, funcţia şi semnătura autorizată)

